CELEX: 62009TN0308
Language: ro
Date: 2009-07-30 00:00:00
Title: Cauza T-308/09: Acțiune introdusă la 30 iulie 2009 — Italia/Comisia

26.9.2009   
            
            
               RO
            
            
               Jurnalul Oficial al Uniunii Europene
            
            
               C 233/19
            
         Acțiune introdusă la 30 iulie 2009 — Italia/Comisia
   (Cauza T-308/09)
   2009/C 233/36
   Limba de procedură: italiana
   
      Părțile
   
   
      Reclamantă: Republica Italiană (reprezentant: P. Gentili, avvocato dello Stato)
   
      Pârâtă: Comisia Comunităților Europene
   
      Concluziile reclamantei
   
   
               —
            
            
               Anularea scrisorii 4263 din 20 mai 2009 a Comisiei Europene — Direcția Generală Politica regională, având ca obiect: «Programul operațional regional „Campania” 2000-2006. Numărul cererii de plată Sysfin 2009/0154 Adonis A/723 din 12 ianuarie 2009» care cuprinde următoarea decizie: „Suma de 18 544 968,79 euro referitoare la cheltuielile suportate ulterior datei de 17 mai 2006 în temeiul măsurii 1.7 referitoare la sistemul regional de gestionare și eliminare a deșeurilor nu este eligibilă”
            
         
      Motivele și principalele argumente
   
   Motivele și principalele argumente sunt identice cu cele invocate în cauza T-99/09 Italia/Comisia (1).
   Reclamanta invocă în special următoarele:
   
               —
            
            
               Încălcarea articolelor 32 și 39 din Regulamentul (CE) nr. 1260/1999 al Consiliului din 21 iunie 1999 de stabilire a dispozițiilor generale referitoare la Fondurile structurale (2), în măsura în care pârâta a redus plata cheltuielilor certificate în temeiul măsurii 1.7 „în așteptarea soluționării cauzei T-99/09”, iar existența unei acțiuni pendinte, îndreptată împotriva unor măsuri adoptate anterior în cadrul procedurii de plată nu figurează printre ipotezele limitativ prevăzute de articolele menționate mai sus de reducere a plăților în temeiul fondurilor structurale.
            
         
               —
            
            
               Încălcarea articolului 230 CE. Cu privire la acest aspect, reclamanta susține că dacă, în practică, statele membre care au introdus o acțiune în fața unei instanțe ar trebui să se teamă că plățile intermediare ulterioare vor fi reduse, atunci acestea nu ar mai fi libere să își exercite dreptul fundamental la o protecție jurisdicțională.
            
         
      (1)  JO C 102, p. 34.
   
      (2)  JO L 161, p. 1.